​ການ​ດັດແປງ ດ້ານ​ກຳ​ມະ​ພັນ ຂອງອາຫານ ຈະສົ່ງຜົນກະທົບ ຕໍ່ການເຮັດ​​ຟາມ ໃນທົ່ວໂລກ
ພວກ​ນັກ​ວິ​ທະ​ຍາ​ສາດ​ມີ​ຄ​ວາມ​ຫວັງ​ວ່າ ​ອຸບ​ປະ​ກອນ​ໃໝ່ອັນ​ນີ້ ຈະສາ​ມາດຊ່ອຍແກ້​ໄຂ ບັນ​ຫາ​ທີ່​​ຮ້າຍ​ແຮງ ຢູ່ໃນ​ການປູກ​ຝັງ ແລະ​ລ້ຽງ​ສັດ​ຢູ່ຟາມຕ່າງໆ ໃນ​ໂລກ.
ມະນຸດເຮົາແມ່ນໄດ້ດັດແປງດ້ານກຳມະພັນຂອງອາຫານການກິນມາໄດ້ຫຼາຍໆ ສັດຕະວັດແລ້ວ ຕົວຢ່າງເຊັ່ນ ພວກໝາກເລັ່ນປ່າ ແລະຫົວກາຣົດ ບໍ່ແມ່ນອາຫານ ທີ່ຜະລິດຂະໜາດໃຫຍ່ໃນອຸດສາຫະກຳທີ່ພວກເຮົາຮັບປະທານກັນໃນທຸກມື້ນີ້ ແຕ່ວ່າ ໃນການດັດແປງທາງດ້ານກຳມະພັນ ຫຼື gene ທີ່ມີຢູ່ດັ່ງທຸກວັນນີ້, ພວກບໍລິ ໂພກເບິ່ງຄືວ່າ ຈະບໍ່ຢາກຢູ່ໃກ້ສິ່ງທີ່ ເອີ້ນວ່າ  ເລີຍ ນັກຂ່າວ ວີໂອເອ ແຄບວິນ ອີນ໊ອຈ ມີລາຍງານມາວ່າ ເທັກນິກໃນການດັດແປງສະໄໝໃໝ່ທີ່ ລະອຽດຊັດເຈນ ອາດຈະຊ່ອຍເຮັດໃຫ້ສະພາບການດັ່ງກ່າວປ່ຽນແປງ ວັນນະສອນ ມີລາຍລະອຽດຂອງເລື້ອງນີ້ ມາສະເໜີທ່ານ ໃນອັນດັບຕໍ່ໄປ ງົວພັນນົມ Holstein ແມ່ນງົວທີ່ຜະລິດນົມລຸ້ນດີ ແຕ່ກໍເປັນທີ່ຮູ້ກັນຢູ່ແລ້ວ ເຖິງຄວາມ ຮ້າຍກາດຂອງເຂົາຂອງພວກມັນ ທ່ານນາງອາລີສາ ແວນ ອີເນນນາມ ຈາກມະຫາວິທະຍາໄລແຫ່ງລັດຄາລີຟໍເນຍ ທີ່ເມືອງເດວິສ ກ່າວວ່າ ແຕ່ວ່າຍ້ອນວ່າ ການດັດແປງທາງກຳມະພັນແບບສະເພາະ, ພວກງົວ Holstein ນີ້ຈະບໍ່ມີເຂົາອອກມາ ທ່ານນາງອີເນນນາມ ກ່າວຕື່ມອີກວ່າ ໃນກໍລະນີນີ້ ນັກກຳມະພັນວິທະຍາໄດ້ນຳເອົາຂໍ້ມູນດ້ານກຳມະພັນຈາກງົວພັນນົມ ແອງກັສ (Angus) ທີ່ບໍ່ມີເຂົາ ໄປໃສ່ແທນກຳມະພັນສະເພາະເຈາະຈົງເຮັດໃຫ້ງົວພັນ Holstein ປົ່ງເຂົາອອກມານັ້ນ ການດັດແປງທາງກຳມະພັນທີ່ສະເພາະເຈາະຈົງແບບເພດນີ້ ເປັນກະແສຟອງຍຸກ ຕໍ່ໄປໃນການເຮັດວິສະວະກຳດ້ານກຳມະພັນ ແລະມັນກໍໄດ້ມີຜົນກະທົບຕໍ່ອຸດສາ ຫະກຳດ້ານອາຫານ ນອກເໜືອໄປຈາກເລື້ອງຂອງງົວພັນນົມ Holstein ແລ້ວ ເຊັ່ນພວກໝາກຖົ່ວເຫຼືອງເຫລົ່ານີ້ ແມ່ນໄດ້ຖືກດັດແປງເພື່ອແຍກເອົານ້ຳມັນ ບໍ່ອີ່ມ ຕົວ ຫລື trans-fat ໃນນ້ຳມັນຖົ່ວເຫຼືອງອອກ ຈາກພາບທີ່ສະແດງໃຫ້ເຫັນນັ້ນເຫັດຕ່າງໆທີ່ເຫັນຢູ່ນັ້ນ ແມ່ນໄດ້ດັດແປງເພື່ອບໍ່ໃຫ້ ມັນກາຍເປັນສີນ້ຳຕານເຂັ້ມໄດ້ ພວກນັກວິທະຍາສາດມີຄວາມຫວັງວ່າ ອຸບປະກອນໃໝ່ອັນນີ້ ຈະສາມາດຊ່ອຍແກ້ໄຂ ບັນຫາທີ່ຮ້າຍແຮງ ຢູ່ໃນການປູກຝັງ ແລະລ້ຽງສັດຢູ່ຟາມຕ່າງໆ ໃນໂລກ ດັ່ງພະຍາດໃນໝູ່ໝາກໄມ້ປະເພດໝາກກ້ຽງ ທີ່ເອີ້ນວ່າເພ້ຍ ຫຼື greening disease ທີ່ເປັນເປັນໄພຕໍ່ຜົນລະປູກຂອງໝາກກ້ຽງທັງຫຼາຍ ໃນສະຫະລັດ ແລະກໍຍັງເປັນບັນຫາ ຢູ່ໃນອິນເດຍ ແລະຈີນອີກດ້ວຍ ທ່ານແຟຣດ ຈີມີເຕີຣ໌ ຈາກມະຫາວິທະຍາໄລຟລໍຣີດາ ກ່າວວ່າ “ສຳລັບຢູ່ລັດຟລໍຣີດາ ແລ້ວ, ພະຍາດນີ້ໄດ້ເຮັດໃຫ້ການຜະລິດຂອງພວກເຮົາຫລຸດລົງຈາກ 240 ລ້ານກ່ອງ ທີ່ມີຢູ່ ອາດຈະໃນ 15 ຫາ 18 ປີ ກ່ອນ ລົງມາເປັນ 45 ລ້ານກ່ອງ ໃນລະດູການເກັບ ກ່ຽວທີ່ຜ່ານມານີ້ ” ພວກນັກວິຍາສາດເຫລົ່ານີ້ແມ່ນກຳລັງຫຼິ້ນກັບລະຫັດທາງກຳມະພັນຂອງພວກຕົ້ນ ໝາກໄມ້ເອງນີ້ ເພື່ອສ້າງຕົ້ນໄມ້ປະເພດໝາກກ້ຽງທີ່ຕ້ານທານກັບພະຍາດໄດ້ຂຶ້ນມາ ພາກເຂົາເຈົ້າບໍ່ໄດ້ແນະນຳສະເໜີວັດສະດຸທາງກຳມະພັນທີ່ແປກໃໝ່ ແຕ່ວ່າກັບ ພັກດັນໃຫ້ມີຕົ້ນໄມ້ປັບປ່ຽນໃນຂັ້ນຕອນວິວັດທະນາການທາງທຳມະຊາດຂອງມັນເອງ ທ່ານຈີມີເຕີຣ໌ ກ່າວເພີ້ມຕື່ມວ່າ ພວກນັກຊ່ຽວຊານກ່າວວ່າ ມັນມີຄວາມສຳຄັນ ທີ່ຈະສັງເກດເຫັນຄວາມແຕກຕ່າງ ລະຫວ່າງ ການເຮັດວິສິວະກຳທາງກຳມະພັນ ແລະການດັດແປງກຳມະພັນ… ທ່ານນາງເຈນນິເຟີຣ໌ ຄູສມານ ຈາກມະຫາວິທະຍາໄລ ຄາໂຣໄລນາເໜືອ ກ່າວວ່າ “GMO ທັງໝົດ ແມ່ນເປັນການດັດແປງລຸ້ນທຳອິດດັ່ງທີ່ຂ້າພະເຈົ້າມັກຈະເອີ້ນວ່າ ຈັ່ງຊັ້ນ ທ່ານຈະນຳເອົາກຳມະພັນເຂົ້າໄປໃສ່ໃນຫັ້ນ ແລະມັນກໍຈະຢູ່ໃນໂຄຣໂມໂຊມ ໃນທາງກົງກັນຂ້າມ ການດັດແປງກຳມະພັນແມ່ນຄ້າຍຄືກັນກັບການດັດແປງປະໂຫຍກ ຫຼືຄຳເວົ້າທີີ່ທ່ານໄດ້ເຂົ້າໄປໃນທີ່ນັ້ນຢ່າງສະເພາະເຈາະຈົງ ແລະທ່ານກໍທຳການດັດແກ້ ໃນຈຸດໃດ ຈຸດນຶ່ງເປັນການສະເພາະ ” ເຖິງແມ່ນວ່າຈະມີການດັດແກ້ແບບສະເພາະເຈາະຈົງ, ທ່ານນາງຄູສມານ ກໍຍັງເປັນຫ່ວງ ໃນເລື້ອງອາຫານທີ່ທີການດັດແກ້ທາງກຳມະພັນ ຫລື GMO ເພາະການເຮັດການປ່ຽນແປງໜ້ອຍໆ ກໍສາມາດທີ່ຈະມີຜົນກະທົບແບບບໍ່ໄດ້ຕັ້ງໃຈ ກໍເປັນໄດ້ ທ່ານນາງ ຢາກທີ່ຈະເຫັນ GMO ທຸກໆອັນ ໄດ້ຜ່ານຂັ້ນຕອນການອະນຸມັດ ທີ່ມີການ ກວດກາຢູ່ລະອຽດຖີ່ຖ້ວນເປັນແຕ່ລະກໍລະນີໄປ ເພື່ອຊອກຫາຜົນກະທົບທີ່ອາດເປັນ ອັນຕະລາຍຂອງການປ່ຽນແປງກຳມະພັນຂອງສິ່ງທີ່ມີຊີວິດໃດໆ ທັງໝົດ